O Tractato de Trianon fue considerato como una liberación ta as nacions que viviban en l'Imperio Austro-hongaro. Manimenos, a opinión publica hongara considera que o Tractato de Trianon no estió a solución chusta ta as nacionalidatz que viviban en a monarquía austro-hongara, mas que mas ta os hongaros. En opinión d'os irredentistas, Hongría fue privata d'o 70% d'o suyo territorio oficial. Mientres a rechencia de Miklós Horthy o concepto d'a recuperación d'a Gran Hongría se tornó en politica d'estato con a que se buscaba refirmar a os hongaros que heban quedato difuera d'o estato hongaro resignatos a las nuevas mugas establitas, y que no heban estato modificata mientres tot un milenio dende a fundación d'o reino por Sant Esteban I en l'anyo 1000.